**KÚPNA ZMLUVA**

**a**

**licenčná zmluva**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade s ust. § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Článok 1**

**Zmluvné strany**

|  |  |
| --- | --- |
| **Kupujúci:** | |
|  |  |
| Názov: | Finančné riaditeľstvo Slovenskej republiky |
| Sídlo: | Lazovná 63, 974 01 Banská Bystrica |
| Korešpondenčná adresa: | Mierová 23, 815 11 Bratislava |
| Štatutárny orgán: | Mgr. Jozef Kiss, MA, prezident finančnej správy |
| IČO: | 42 499 500 |
| Bankové spojenie: | Štátna pokladnica |
| Číslo účtu vo formáte IBAN: | SK14 8180 0000 0070 0043 7837 |
| (ďalej len „kupujúci“) | |

**a**

|  |  |
| --- | --- |
| **Predávajúci:** | |
|  |  |
| Obchodné meno: |  |
| Sídlo: |  |
| Korešpondenčná adresa: |  |
| Štatutárny orgán: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| Číslo účtu vo formáte IBAN: |  |
| Zapísaný v Obchodnom registri: |  |
|  |  |
| (ďalej len „predávajúci“) | |
|  | |
| (kupujúci a predávajúci spolu ďalej len „zmluvné strany“) | |

**Článok 2**

**Úvodné ustanovenia**

Východiskovým podkladom na uzatvorenie tejto zmluvy je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní na predmet zákazky s názvom „Nákup licencií pre webový proxy server Cisco Ironport WSA S695“ postupom verejnej súťaže podľa § 66 a nasl. zákona o verejnom obstarávaní.

**Článok 3**

**Predmet zmluvy**

1. Predmetom tejto zmluvy je záväzok predávajúceho dodať kupujúcemu do miest dodania podľa čl. 5 ods. 3 tejto zmluvy licenciu webového servera pre služby proxy Cisco Ironport WSA S 695 (ďalej len „webový server“), pre 9 000 užívateľov, ktorá je definovaná a bližšie špecifikovaná v Prílohe č. 3 tejto zmluvy, vrátane udelenia licencie podľa ods. 2 tohto článku zmluvy.
2. Predávajúci ako poskytovateľ licencie súčasne touto zmluvou udeľuje kupujúcemu ako nadobúdateľovi licencie územne neobmedzenú licenciu na všetky spôsoby použitia webového servera známe v čase uzatvorenia tejto zmluvy tak, aby kupujúci ako nadobúdateľ licencie mohol využívať funkcie webového servera pozostávajúce najmä z WSA reputačné filtrovanie, antimalware, kontrola používania webu a SMA web manažment (ďalej len „nevýhradná licencia“) na obdobie 1 roka od dátumu dodania predmetu plnenia uvedeného na dodacom liste v súlade s čl. 5 ods. 5 tejto zmluvy.
3. Predávajúci ako poskytovateľ nevýhradnej licencie podľa ods. 2 tohto článku vyhlasuje, že disponuje všetkými právami a oprávneniami v rozsahu potrebnom na poskytnutie nevýhradnej licencie podľa Autorského zákona podľa tejto zmluvy. Predávajúci v tejto súvislosti vyhlasuje, že je nositeľom licencie, alebo oficiálnym distribútorom nositeľa licencie alebo certifikovaným partnerom nositeľa licencie, ktorý je oprávnený na plnenie predmetu tejto zmluvy.
4. Kupujúci sa na základe tejto zmluvy zaväzuje riadne a včas dodaný predmet plnenia prevziať a zaplatiť zaň predávajúcemu cenu podľa čl. 4 tejto zmluvy, za podmienok dohodnutých v tejto zmluve.

**Článok 4**

**Kúpna cena a platobné podmienky**

* 1. Cena za predmet plnenia je stanovená dohodou zmluvných strán v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, v znení neskorších predpisov.
  2. Cena za predmet plnenia bola stanovená na základe výsledkov verejnej súťaže s názvom „Nákup licencií pre webový proxy server Cisco Ironport WSA S695“ a je uvedená v Prílohe č. 1 tejto zmluvy – Návrh na plnenie kritéria.
  3. V prípade, ak sa predávajúci, ktorý v čase podpisu tejto zmluvy nebol platiteľom DPH, v priebehu plnenia tejto zmluvy stane platiteľom DPH, dohodnutá cena sa považuje za cenu vrátane DPH a musí zostať zachovaná.
  4. V prípade, že je predávajúci zo zahraničia (z krajín EÚ) je cena za predmet plnenia uvedená v Prílohe č. 1 tejto zmluvy stanovená bez DPH. Kupujúci je od roku 2012 registrovaný pre DPH ako dobrovoľný platiteľ podľa § 7a zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), ktorý ak obstaráva tovar alebo službu od zahraničnej zdaniteľnej osoby z krajiny Európskej únie, bude mu DPH dopočítaná a odvedená príslušnému daňovému úradu v SR.
  5. V cene predmetu plnenia podľa ods. 2 tohto článku sú zahrnuté všetky náklady predávajúceho spojené s dodaním predmetu plnenia podľa čl. 3 ods. 1 tejto zmluvy a náklady, ktoré nie sú v tejto zmluve výslovne uvedené, ale sú nevyhnutné na riadne splnenie všetkých záväzkov predávajúceho vyplývajúcich mu z tejto zmluvy. Predávajúci sa zaväzuje, že si nebude voči kupujúcemu uplatňovať žiadne ďalšie náklady, ktoré mu môžu vzniknúť v súvislosti s plnením podľa tejto zmluvy.

1. Predávajúci je povinný vystaviť faktúru za dodaný predmet plnenia najneskôr do 15 dní od prevzatia riadne a včas dodaného predmetu plnenia podľa čl. 3 ods. 1 tejto zmluvy kupujúcim bez vád. Predávajúci je povinný priložiť k faktúre za dodaný predmet plnenia podľa predchádzajúcej vety tohto odseku dodací list potvrdený kupujúcim. Na prevzatie predmetu plnenia a podpis dodacieho listu za kupujúceho je oprávnená osoba podľa čl. 5 ods. 5 tejto zmluvy. Dodací list musí výslovne potvrdzovať, že kupujúci bez akýchkoľvek námietok prevzal predmet plnenia. Splatnosť faktúry je 30 dní odo dňa jej doručenia spolu s jej prílohami kupujúcemu na jeho korešpondenčnú adresu uvedenú v čl. 1 tejto zmluvy.
2. Kupujúci sa zaväzuje, že kúpnu cenu podľa tohto článku zmluvy zaplatí predávajúcemu formou bezhotovostného platobného prevodu na bankový účet predávajúceho, ktorý je uvedený v záhlaví tejto zmluvy, a to na základe faktúry vystavenej predávajúcim podľa ods. 6 tohto článku.
3. Faktúra vystavená predávajúcim bude obsahovať všetky náležitosti faktúry podľa § 74 zákona o DPH alebo podľa ustanovení zákonov platných v iných členských štátoch zodpovedajúcich § 74 zákona o DPH. Faktúra musí tiež obsahovať nasledujúce údaje a prílohy:
4. označenie faktúry a jej číslo,
5. obchodné meno, právnu formu, sídlo a identifikačné číslo predávajúceho a označenie obchodného registra, v ktorom je predávajúci zapísaný, ako aj číslo takéhoto zápisu a nasledovné identifikačné údaje kupujúceho:
6. Názov: Finančné riaditeľstvo Slovenskej republiky
7. Adresa sídla: Lazovná 63, 974 01 Banská Bystrica
8. IČO: 42 499 500
9. Bankové spojenie: Štátna pokladnica
10. Číslo účtu: SK14 8180 0000 0070 0043 7837
11. Adresa na doručenie faktúr: Mierová 23, 815 11 Bratislava,
12. registračné číslo tejto zmluvy, pokiaľ jej bolo pridelené,
13. predmet tejto zmluvy a dátum dodania predmetu tejto zmluvy,
14. deň vystavenia faktúry, lehotu jej splatnosti, odtlačok pečiatky a podpis oprávnenej osoby predávajúceho,
15. IBAN predávajúceho, na ktorý sa má prevod uskutočniť,
16. celkovú fakturovanú sumu s DPH, prípadne celkovú fakturovanú sumu bez DPH, pokiaľ je cena uvedená bez DPH tak, ako je uvedené v článku 4 ods. 4 tejto zmluvy,
17. ďalšie náležitosti vyplývajúce z platných a účinných právnych predpisov vrátane príloh vyplývajúcich z tejto Zmluvy.
18. Ak faktúra nezodpovedá požiadavkám podľa článku 4 ods. 8 tejto zmluvy alebo nemá dohodnutú prílohu podľa článku 4 ods. 6 zmluvy alebo ak faktúra obsahuje nesprávne údaje, má kupujúci právo vrátiť faktúru bez jej úhrady predávajúcemu na opravu alebo doplnenie. Predávajúci túto faktúru podľa charakteru nedostatkov opraví alebo vystaví novú faktúru. Nová lehota splatnosti začne plynúť až po doručení opravenej alebo riadne doplnenej faktúry kupujúcemu. Na splatnosť opravenej alebo riadne doplnenej faktúry sa primerane vzťahuje dojednanie podľa článku 4 ods. 6tejto zmluvy.
19. Kupujúci neposkytuje predávajúcemu preddavok ani zálohovú platbu, predávajúci nemá právo na ich zaplatenie.

**Článok 5**

**Dodanie predmetu plnenia, práva a povinnosti zmluvných strán, licencia**

1. Predávajúci sa zaväzuje dodať predmet plnenia podľa tejto zmluvy kupujúcemu v množstve, akosti a vyhotovení špecifikovanom v Prílohe č. 3 tejto zmluvy, najneskôr v lehote **najneskôr do 10 kalendárnych dní** od nadobudnutia účinnosti tejto zmluvy a za podmienok definovaných v tejto zmluve.
2. Predávajúci sa zaväzuje dodať predmet plnenia do miest dodania podľa ods. 3 tohto článku.
3. Miestami dodania predmetu plnenia je Finančné riaditeľstvo Slovenskej republiky, Nová 13, 974 01 Banská Bystrica; Mierová 23, 815 11 Bratislava; a ZDC Tajov. Predávajúci je povinný odovzdať spolu s predmetom plnenia kupujúcemu dodací list podľa ods. 5 tohto článku zmluvy.
4. Predávajúci je povinný najneskôr do 3 pracovných dní od nadobudnutia účinnosti tejto zmluvy predložiť kupujúcemu doklad vystavený licenčným poskytovateľom, alebo oficiálnym distribútorom licenčného poskytovateľa, že je certifikovaným partnerom licenčného poskytovateľa. Dokument je predávajúci povinný predložiť kupujúcemu v štátnom jazyku alebo českom jazyku. V prípade, ak je dokument vyhotovený v inom ako štátnom jazyku alebo českom jazyku, predávajúci je povinný dokument predložiť kupujúcemu spolu s jeho úradným prekladom do štátneho jazyka.
5. Kupujúci potvrdí dodanie a prevzatie predmetu plnenia na dodacom liste. Osobou oprávnenou za kupujúceho prevziať predmet plnenia a podpísať dodací list (ďalej len „oprávnená osoba kupujúceho“) je osoba, ktorú na tento účel písomne oznámil kupujúci predávajúcemu, resp. pokiaľ k takémuto oznámeniu nedôjde, je oprávnenou osobou kupujúceho..............., tel. č.............
6. Nebezpečenstvo škody na predmete plnenia a vlastnícke právo k predmetu plnenia prechádza na kupujúceho dňom jeho riadneho odovzdania a prevzatia a podpísania dodacieho listu oprávnenou osobou uvedenou v ods. 5 tohto článku.

**Článok 6**

**Zodpovednosť za vady**

* 1. Predávajúci je povinný dodať kupujúcemu predmet plnenia v množstve, akosti a vyhotovení podľa podmienok, ktoré si zmluvné strany dohodli v tejto zmluve a tiež v zmysle § 420 a nasl. Obchodného zákonníka.
  2. Kupujúci je oprávnený predmet plnenia pri jeho preberaní prezrieť, overiť jeho funkčnosť, a ak sa preukáže, že hoci len časť z dodaného predmetu plnenia nespĺňa požadovanú špecifikáciu, je oprávnený vrátiť celú dodávku predávajúcemu na náklady predávajúceho, pričom dodací list nepodpíše, resp. uvedie v dodacom liste skutočnosti, pre ktoré odmietol predmet plnenia prevziať. V takomto prípade sa predávajúci dostáva do omeškania s dodaním predmetu plnenia, a to až do času, kým nedodá predmet plnenia kupujúcemu bez vád.
  3. Predávajúci zodpovedá za vady, ktoré má predmet plnenia v okamihu, keď prechádza nebezpečenstvo škody na predmete plnenia na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť predmetu plnenia tým nie sú dotknuté. Predávajúci zodpovedá takisto za akúkoľvek vadu, ktorá vznikne po prechode nebezpečenstva škody na predmete plnenia na kupujúceho, ak bola spôsobená porušením ktorejkoľvek povinnosti, ktorá predávajúcemu vyplýva z tejto zmluvy alebo z právnych predpisov.
  4. Na vady predmetu plnenia, ktoré sa stali zjavnými po prevzatí predmetu plnenia, je kupujúci povinný písomne upozorniť predávajúceho do 30 dní po ich zistení. Predávajúci sa zaväzuje zistené vady predmetu plnenia odstrániť do 7 pracovných dní odo dňa doručenia upozornenia na tieto vady zo strany kupujúceho, a to formou dodania nového predmetu plnenia, ak sa zmluvné strany vzhľadom na charakter a rozsah vád písomne nedohodnú inak.
  5. Na účely tohto článku sa za písomné oznámenie vady považuje aj komunikácia elektronickou poštou  
     (e-mail), ktorá umožňuje trvalé zachytenie obsahu komunikácie, a to na e-mailové adresy, ktoré si ako posledné oznámili zmluvné strany. Pokiaľ si zmluvné strany písomne neoznámia novú mailovú adresu, platia v prípade doručovania písomnej reklamácie predávajúcemu a vyjadrenia k nej kupujúcemu nasledovné e-mailové adresy:

1. e-mailová adresa kupujúceho: ................. a
2. e-mailová adresa predávajúceho: ..................
   1. Predávajúci nezodpovedá za vady, ktoré boli preukázateľne spôsobené neodborným nakladaním s predmetom plnenia.
   2. Ustanovenie článku 5 ods. 4 tejto zmluvy sa primerane aplikuje aj v súvislosti so splnením povinnosti dodania nového predmetu plnenia bez vád.

**Článok 7**

**Zápis v registri partnerov verejného sektora**

1. Predávajúci vyhlasuje, že vzhľadom na finančné plnenie z tejto zmluvy si je vedomý skutočnosti, že sa považuje za partnera verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ZoRPVS“), a musí byť zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Predávajúci v tejto súvislosti zároveň vyhlasuje, že spĺňa všetky podmienky stanovené ZoRPVS a bude si plniť všetky povinnosti, ktoré mu zo ZoRPVS vyplývajú.
2. Predávajúci tiež vyhlasuje, že v prípade, ak bude plniť predmet tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, musia byť čase uzavretia tejto zmluvy v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa. Porušenie povinnosti vykonať overenie identifikácie konečného užívateľa výhod v zmysle § 11 ods. 2 ZoRPVS alebo nesplnenie povinnosti vykonať zápis oprávnenej osoby do registra včas v zmysle § 10 ods. 2 tretej vety ZoRPVS bude mať za následok, že kupujúci, s ktorým predávajúci uzavrel túto zmluvu, nemusí plniť svoje zmluvné povinnosti a nedostane sa tým do omeškania so splnením svojho záväzku.
3. Predávajúci je povinný informovať kupujúceho bezodkladne o výmaze predávajúceho z registra, ako aj o výmaze z registra každého subdodávateľa, ktorý sa bude podieľať na plnení predmetu tejto zmluvy.
4. V súvislosti zo zápisom do registra sa zmluvné strany dohodli na tom, že za podstatné porušenie tejto zmluvy sa v súvislosti so ZoRPVS sa právom kupujúceho odstúpiť od tejto zmluvy rozumie:
5. ak dôjde k výmazu predávajúceho, ako partnera verejného sektora, z registra počas platnosti tejto zmluvy, alebo ak dôjde k výmazu subdodávateľa, prostredníctvom ktorého predávajúci plní predmet tejto zmluvy a zároveň má byť zapísaný v registri, z registra,
6. ak je partner verejného sektora (predávajúci) viac ako 30 dní v omeškaní so splnením povinnosti podľa § 10 ods. 2 tretej vety ZoRPVS,
7. ak počas platnosti tejto zmluvy použije predávajúci subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto zmluvy vymazaný z registra a predávajúci ho naďalej používal na plnenie predmetu tejto zmluvy ako svojho subdodávateľa.

**Článok 8**

**Využitie subdodávateľov**

1. V prípade, že predávajúci využije pre plnenie tejto zmluvy subdodávateľov v súlade s podmienkami určenými v procese verejného obstarávania, ktorého výsledkom je uzavretie tejto zmluvy, je povinný v Prílohe č. 2 tejto zmluvy uviesť údaje o všetkých známych subdodávateľoch a podľa § 41 ods. 3 zákona o verejnom obstarávaní osobné údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Osobné údaje osoby oprávnenej konať za subdodávateľa budú pri zverejnení tejto zmluvy v Centrálnom registri zmlúv, vedenom Úradom vlády Slovenskej republiky (ďalej ako „CRZ“), anonymizované.
2. V prípade zmeny subdodávateľa počas trvania tejto zmluvy musí subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 8 zákona o verejnom obstarávaní.
3. Pravidlá pre zmenu subdodávateľov počas plnenia tejto zmluvy sú v súlade s § 41 zákona o verejnom obstarávaní určené nasledovne:
4. subdodávateľ, ktorého sa týka návrh na zmenu, musí spĺňať podmienky týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 8 zákona o verejnom obstarávaní; oprávnenie dodávať tovar preukazuje vo vzťahu k tej časti predmetu zákazky, ktorú má subdodávateľ plniť,
5. akúkoľvek zmenu subdodávateľa predávajúci písomne oznámi kupujúcemu najneskôr 15 kalendárnych dní pred jej uskutočnením s uvedením obchodného mena subdodávateľa, adresy sídla subdodávateľa a identifikačného čísla (IČO) subdodávateľa; resp. mena a priezviska subdodávateľa, trvalého pobytu subdodávateľa a dátumu narodenia subdodávateľa, pričom na takúto zmenu subdodávateľa zmluvné strany nie sú povinné uzavrieť dodatok k tejto zmluve,
6. zmenou subdodávateľa nie je dotknutá zodpovednosť predávajúceho za plnenie tejto zmluvy,
7. v prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného Kupujúcim ako verejným obstarávateľom v súťažných podkladoch, je predávajúci povinný, súčasne s písomným oznámením podľa písm. b) tohto odseku, predložiť kupujúcemu dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ.

**Článok 9**

**Zmluvné sankcie**

* 1. V prípade omeškania predávajúceho s dodaním predmetu plnenia podľa čl. 3 ods. 1 tejto zmluvy v lehote uvedenej v čl. 5 ods. 1 tejto zmluvy má kupujúci právo požadovať od predávajúceho zmluvnú pokutu vo výške 0,05 % z ceny tovaru bez DPH za každý, aj začatý deň omeškania.
  2. V prípade omeškania predávajúceho s odstránením reklamovanej vady predmetu plnenia podľa čl. 6 ods. 4 druhá veta tejto zmluvy, má kupujúci právo požadovať zmluvnú pokutu vo výške 350,- EUR (slovom: tristopäťdesiat eur) za každý, aj začatý deň omeškania.
  3. Právom na zaplatenie zmluvných pokút a ani zaplatením zmluvných pokút nie sú dotknuté nároky na náhradu škody podľa ustanovenia § 373 a nasl. Obchodného zákonníka, pričom právo na zaplatenie náhrady škody   
     a právo na zaplatenie zmluvnej pokuty možno uplatňovať popri sebe v celom ich rozsahu.
  4. V prípade omeškania kupujúceho so zaplatením zmluvne dohodnutej kúpnej ceny, je kupujúci povinný platiť úrok z omeškania podľa § 369a, v spojení s § 369 ods. 2 Obchodného zákonníka a § 1 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka, v znení neskorších predpisov.

1. Zmluvné strany sa dohodli na tom, že v prípade porušenia povinnosti predávajúceho byť zapísaný v registri podľa článku 7 ods. 1 tejto zmluvy, má kupujúci okrem práva na odstúpenie od tejto zmluvy aj právo na zaplatenie zmluvnej pokuty (jednorázovo) zo strany predávajúceho za porušenie tejto povinnosti predávajúceho vo výške 1000,- EUR.
2. Zmluvné strany sa dohodli na tom, že porušenie povinnosti predávajúceho bezodkladne informovať kupujúceho o výmaze z registra predávajúceho, ako aj o výmaze z registra každého subdodávateľa, ktorý sa bude podieľať na plnení predmetu tejto zmluvy podľa článku 7 ods. 3 tejto zmluvy, má kupujúci právo na zaplatenie zmluvnej pokuty zo strany predávajúceho za porušenie ktorejkoľvek tejto povinnosti vo výške 1000,- EUR.
3. Zmluvné strany sa dohodli na tom, že v prípade porušenia ktorejkoľvek ďalšej povinnosti zo strany predávajúceho alebo zo strany subdodávateľov uvedených v článku 7 tejto zmluvy, má kupujúci právo na zaplatenie zmluvnej pokuty zo strany predávajúceho za porušenie ktorejkoľvek povinnosti vo výške 1000,- EUR, a to aj opakovane.

**Článok 10**

**Doručovanie písomností**

1. Zmluvné strany sa dohodli na doručovaní písomností v súvislosti s touto zmluvou, s výnimkou doručovania dojednaného v čl. 6 ods. 5 tejto zmluvy, na adresu, ktorú si zmluvné strany na doručovanie písomností ako poslednú oznámili. Pokiaľ zmluvná strana neoznámi druhej zmluvnej strane jej novú adresu na doručovanie písomností, platí v prípade doručovania písomností kupujúcemu adresa:

Finančné riaditeľstvo Slovenskej republiky, Mierová 23, 815 11 Bratislava

a v prípade doručovania písomností predávajúcemu adresa:

.............................*.*

1. Písomnosť zaslaná na adresu stanovenú v súlade s ods. 1 tohto článku sa považuje za doručenú aj vtedy, ak nastane niektorá z nasledujúcich situácií, pričom písomnosť sa bude považovať za doručenú v ten z nasledujúcich dní, ktorý nastane skôr:

a) v deň odmietnutia prevzatia písomnosti jej adresátom;

b) v tretí pracovný deň odo dňa uloženia písomnosti na pošte, hoci sa adresát o tejto skutočnosti nedozvedel;

c) v deň, v ktorý sa písomnosť vráti odosielateľovi ako nedoručená adresátovi s poznámkou „adresát sa odsťahoval“, „adresát je neznámy“, resp. s inou poznámkou s obdobným významom.

1. Adresy na doručovanie písomností podľa ustanovenia ods. 1 tohto článku a čl. 6 ods. 5 tejto zmluvy môžu zmluvné strany opakovane meniť, a to bez potreby uzavretia dodatku k tejto zmluve. Príslušná zmena e-mailovej adresy je účinná najskôr okamihom doručenia zodpovedajúceho oznámenia druhej zmluvnej strane, ak je to možné na adresy uvedené v čl. 6 ods. 5 tejto zmluvy.

**Článok 11**

**Povinnosť zachovávať mlčanlivosť a ochrana osobných údajov**

1. Zmluvné strany sa zaväzujú zachovávať mlčanlivosť o dôverných informáciách, o ktorých sa dozvedeli od druhej zmluvnej strany pri plnení tejto zmluvy alebo v rámci samotného plnenia predmetu tejto zmluvy. Ak nie je ďalej v tejto zmluve ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
2. ktorá sa týka zmluvnej strany (informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane),
3. ktorá bola poskytnutá zmluvnej strane druhou zmluvnou stranou alebo získaná zmluvnou stranou ešte pred nadobudnutím platnosti a účinnosti tejto zmluvy, pokiaľ sa týka jej predmetu a/alebo obsahu, informácia vyplývajúca z rokovania o tejto zmluve, jej prílohách alebo dodatkoch, ktorú si zmluvné strany poskytli, sprístupnili alebo nadobudli v súvislosti s touto zmluvou, jej uzavretím či plnením,
4. ktorá je výslovne zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane,
5. pre spracúvanie ktorej je všeobecne záväznými právnymi predpismi platnými a účinnými v Slovenskej republike stanovený osobitný režim (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
6. S výnimkou osobných údajov dotknutých osôb dôvernou informáciou nie je táto zmluva vrátane jej príloh, informácie, ktoré sa bez porušenia tejto zmluvy stali verejne známymi, informácie získané zmluvnou stranou oprávnene inak, ako od druhej zmluvnej strany, a informácie, ktoré je kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“) alebo iného právneho predpisu platného a účinného na území Slovenskej republiky. S výnimkou osobných údajov dotknutých osôb sa za dôverné informácie tiež nepovažujú informácie, ktoré sú v deň podpísania tejto zmluvy verejne známe alebo ktoré sa už v tento deň dali zadovážiť z bežne dostupných zdrojov; informácie, ktoré sa stali po dni podpísania tejto zmluvy verejne známymi alebo ktoré sa po tomto dni už dajú zadovážiť z bežne dostupných zdrojov, a to inak než v dôsledku porušenia povinnosti zachovávať mlčanlivosť podľa tohto článku; informácie, z ktorých povahy vyplýva, že zmluvná strana nemá záujem o ich utajenie, ak ich zmluvná strana výslovne neoznačila za dôverné.
7. Zmluvné strany sa zaväzujú spracúvať dôverné informácie druhej zmluvnej strany výlučne na účel, na ktorý im boli poskytnuté, odovzdané, sprístupnené alebo ktoré boli akýmkoľvek iným spôsobom získané zmluvnými stranami na základe tejto zmluvy, pričom zmluvné strany dôverné informácie na iný účel spracúvať nesmú. V prípade, že kupujúci poskytne predávajúcemu dôvernú informáciu v listinnej podobe, predávajúci je povinný bezodkladne po pominutí účelu disponovania s ňou vrátiť ju kupujúcemu.
8. Zmluvné strany sú povinné prijať také technické, personálne a organizačné opatrenia, ktoré zabezpečia primeranú ochranu dôverných informácií a súčasne sa zaväzujú, že dôverné informácie budú ochraňovať najmenej s rovnakou starostlivosťou, ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným zneužitím, poškodením, zničením, náhodnou stratou, zmenou alebo iným znehodnotením, nedovoleným prístupom, sprístupnením alebo zverejnením, ako aj pred akýmikoľvek inými neprípustnými formami ich spracúvania, pričom ak nie je v tejto zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe alebo tretej strane, s výnimkou prípadov, kedy by týmto postupom konali v rozpore s platnou právnou úpravou.
9. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedia.
10. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona, medzinárodnej zmluvy, ktorou je Slovenská republika viazaná, alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu s výnimkou prípadov, ak tak stanovuje zákon, medzinárodná zmluva, ktorou je Slovenská republika viazaná, alebo rozhodnutie príslušného orgánu.
11. Porušením povinnosti mlčanlivosti nie je, ak predávajúci poskytne dôvernú informáciu svojmu subdodávateľovi, audítorovi alebo právnemu poradcovi, a to však len za predpokladu, že tieto subjekty takúto dôvernú informáciu nevyhnutne potrebujú pre účely plnenia tejto zmluvy a zároveň za predpokladu, že tieto subjekty sú viazané povinnosťou mlčanlivosti na základe všeobecne záväzných právnych predpisov, resp. že predávajúci zabezpečí, aby tieto subjekty boli viazané povinnosťou chrániť dôverné informácie v zmysle tohto článku minimálne v rovnakom rozsahu, ako sú viazané zmluvné strany.
12. Zmluvné strany sú povinné spracúvať osobné údaje štatutárneho orgánu druhej zmluvnej strany, ktoré im boli poskytnuté druhou zmluvnou stranou na účel uzatvorenia tejto zmluvy, v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov - ďalej len „Nariadenie GDPR“) a so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon č. 18/2018 Z. z.“), pričom zmluvné strany tieto osobné údaje na iný účel spracúvať nesmú.
13. Zmluvné strany sú povinné spracúvať osobné údaje oprávnenej osoby kupujúceho, uvedené v čl. 5 ods. 5 druhá veta tejto zmluvy, poskytnuté predávajúcemu kupujúcim na účel uvedený v čl. 5 ods. 5 druhá veta tejto zmluvy, v súlade s Nariadením GDPR a so zákonom č. 18/2018 Z. z., pričom zmluvné strany tieto osobné údaje na iný účel spracúvať nesmú.
14. Zmluvné strany uvádzajú, že pri stanovení rozsahu osobných údajov oprávnenej osoby kupujúceho, uvedených v čl. 5 ods. 5 druhá veta tejto zmluvy, postupovali v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje sú tak primerané, relevantné a obmedzené na rozsah, ktorý je nevyhnutný vzhľadom na účel uvedený v čl. 5 ods. 5 druhá veta tejto zmluvy, na ktorý ich budú zmluvné strany spracúvať.
15. Zmluvné strany sú povinné spracúvať osobné údaje pracovníka kupujúceho, uvedené v čl. 6 ods. 5 písm. a) tejto zmluvy, poskytnuté predávajúcemu kupujúcim na účely uvedené v čl. 6 ods. 5 druhá veta tejto zmluvy, v súlade s Nariadením GDPR a so zákonom č. 18/2018 Z. z., pričom zmluvné strany tieto osobné údaje na iný účel spracúvať nesmú.
16. Zmluvné strany uvádzajú, že pri stanovení rozsahu osobných údajov pracovníka kupujúceho, uvedených v čl. 6 ods. 5 písm. a) tejto zmluvy, postupovali v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje sú tak primerané, relevantné a obmedzené na rozsah, ktorý je nevyhnutný vzhľadom na účely uvedené v čl. 6 ods. 5 druhá veta tejto zmluvy, na ktoré ich budú zmluvné strany spracúvať.
17. V prípade, že v čl. 6 ods. 5 písm. b) tejto zmluvy budú uvedené osobné údaje pracovníka predávajúceho, zmluvné strany sú povinné spracúvať tieto osobné údaje, poskytnuté kupujúcemu predávajúcim na účely uvedené v čl. 6 ods. 5 druhá veta tejto zmluvy, v súlade s Nariadením GDPR a so zákonom č. 18/2018 Z. z., pričom zmluvné strany tieto osobné údaje na iný účel spracúvať nesmú.
18. V prípade, že v čl. 6 ods. 5 písm. b) tejto zmluvy budú uvedené osobné údaje pracovníka predávajúceho, zmluvné strany uvádzajú, že pri stanovení rozsahu týchto osobných údajov postupovali v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje sú tak primerané, relevantné a obmedzené na rozsah, ktorý je nevyhnutný vzhľadom na účely uvedené v čl. 6 ods. 5 druhá veta tejto zmluvy, na ktoré ich budú zmluvné strany spracúvať.
19. Zmluvné strany sú povinné spracúvať osobné údaje subdodávateľov predávajúceho a osôb oprávnených konať za subdodávateľov predávajúceho uvedených v Prílohe č. 2 tejto zmluvy, poskytnuté kupujúcemu predávajúcim na základe ustanovenia § 41 ods. 3 zákona o verejnom obstarávaní, na účely uvedené v čl. 3 ods. 1 a ods. 2 tejto zmluvy, v súlade s Nariadením GDPR a so zákonom č. 18/2018 Z. z., pričom zmluvné strany tieto osobné údaje na iný účel spracúvať nesmú.
20. Osobné údaje dotknutých osôb v zmysle ods. 8, 9, 11, 13 a 15 tohto článku sa ďalej spoločne označujú len ako „Osobné údaje“.
21. Účely spracúvania Osobných údajov uvedené v čl. 3 ods. 1 a ods. 2, v čl. 5 ods. 5 druhá veta a v čl. 6 ods. 5 druhá veta tejto zmluvy sa spolu s účelom uzatvorenia tejto zmluvy, na ktorý si zmluvné strany vzájomne poskytnú osobné údaje svojich štatutárnych orgánov v zmysle ods. 8 tohto článku, ďalej spoločne označujú len ako „Účely“.
22. Zmluvné strany sú povinné v súlade s Nariadením GDPR a príslušnými ustanoveniami zákona č. 18/2018 Z. z. zaviazať svojich zamestnancov a subdodávateľov, resp. ich zamestnancov, ako oprávnené osoby, ktoré sa v rámci plnenia tejto zmluvy u zmluvných strán oboznámia s Osobnými údajmi, povinnosťou spracúvať Osobné údaje v rozsahu poučenia a povinnosťou mlčanlivosti a ochrany Osobných údajov podľa Nariadenia GDPR a zákona č. 18/2018 Z. z., a to aj po skončení trvania tejto zmluvy a rovnako aj po skončení ich pracovného alebo iného zmluvného vzťahu so zmluvnými stranami, resp. subdodávateľmi. Splnenie povinnosti v zmysle predchádzajúcej vety sú zmluvné strany povinné na písomnú výzvu druhej zmluvnej strany kedykoľvek hodnoverne preukázať.
23. S výnimkou postupu podľa ods. 20 tohto článku, zmluvné strany nesmú spracúvať Osobné údaje prostredníctvom sprostredkovateľa, t. j. prostredníctvom subjektu, ktorý by Osobné údaje spracúval v mene a na základe zdokumentovaných pokynov zmluvných strán.
24. V prípade, ak je nevyhnutné, aby tretia strana (v postavení sprostredkovateľa - ďalej len „Sprostredkovateľ“) v mene zmluvnej strany a výlučne na základe jej zdokumentovaných pokynov spracúvala Osobné údaje, ktoré zmluvná strana spracúva ako prevádzkovateľ v zmysle ustanovenia článku 4 ods. 7 Nariadenia GDPR a ktoré boli zmluvnej strane poskytnuté druhou zmluvnou stranou na základe tejto zmluvy, zmluvná strana sa zaväzuje zabezpečiť, aby Sprostredkovateľ tieto Osobné údaje spracúval výlučne za podmienok stanovených legislatívou platnou a účinnou na území Slovenskej republiky upravujúcou oblasť ochrany osobných údajov (ďalej len „Legislatíva“) a na základe osobitného právneho titulu, ktorým bude zmluva o poverení sprostredkovateľa spracúvaním osobných údajov, uzatvorená medzi zmluvnou stranou a Sprostredkovateľom na základe ustanovenia článku 28 ods. 3 Nariadenia GDPR (ďalej len „Zmluva o poverení“), ktorá bude zaväzovať Sprostredkovateľa voči zmluvnej strane, a to ešte pred tým, ako Sprostredkovateľ začne spracúvať Osobné údaje v mene a na základe zdokumentovaných pokynov zmluvnej strany. Zmluvná strana v Zmluve o poverení stanoví predovšetkým predmet, dobu, povahu a účel spracúvania Osobných údajov, typ, zoznam (rozsah) Osobných údajov, ktoré bude Sprostredkovateľ spracúvať, kategórie dotknutých osôb a povinnosti a práva zmluvnej strany, ako aj ďalšie podmienky stanovené Legislatívou.
25. Zmluvná strana, ktorá bude postupovať podľa ods. 20 tohto článku, informuje o svojom zámere druhú zmluvnú stranu, a to ešte pred uzatvorením Zmluvy o poverení, pričom je zároveň povinná v rámci tejto informácie poskytnúť druhej zmluvnej strane identifikačné údaje Sprostredkovateľa.
26. V prípade zániku tejto zmluvy sú zmluvné strany povinné Osobné údaje odstrániť zo svojich informačných systémov do 10 pracovných dní odo dňa zániku tejto zmluvy, a to vrátane všetkých kópií a záloh týchto Osobných údajov, a to za predpokladu, že ďalšie spracúvanie Osobných údajov zmluvnou stranou nie je potrebné a/alebo zmluvná strana nemá Legislatívou uloženú povinnosť Osobné údaje ďalej spracúvať.
27. Zmluvné strany sú povinné pravidelne preverovať trvanie Účelov spracúvania Osobných údajov a po ich splnení bez zbytočného odkladu zabezpečiť výmaz Osobných údajov, pokiaľ to nebude v rozpore s inými povinnosťami zmluvných strán stanovenými platnou právnou úpravou.
28. Zmluvné strany si navzájom zodpovedajú v plnom rozsahu za škodu, ktorá im vznikne porušením alebo nesplnením povinností druhou zmluvnou stranou pri spracúvaní a ochrane Osobných údajov, vyplývajúcich z ustanovení tejto zmluvy a všeobecne záväzných právnych predpisov.
29. Ochrana Osobných údajov podľa tejto zmluvy trvá aj po ukončení zmluvného vzťahu založeného touto zmluvou a zaväzuje aj právnych nástupcov zmluvných strán. Ukončenie zmluvného vzťahu nemá vplyv na prípadný nárok na náhradu škody, ktorá zmluvnej strane vznikla porušením alebo nesplnením povinností druhou zmluvnou stranou podľa tohto článku.
30. Zmluvné strany sa zaväzujú vykonať kontrolu oprávnenosti spracúvania Osobných údajov a informácií poskytnutých na základe tejto zmluvy druhou zmluvnou stranou, a to na základe písomnej žiadosti druhej zmluvnej strany, podanej listinnou formou alebo formou autorizovaného elektronického podania, prostredníctvom svojich kontrolných útvarov a o výsledku kontroly bezodkladne poskytnúť druhej zmluvnej strane relevantné informácie.
31. Ostatné podmienky spracúvania Osobných údajov sa riadia Legislatívou.

**Článok 12**

**Záverečné ustanovenia**

* 1. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v CRZ.
  2. Predávajúci vyhlasuje, že súhlasí so zverejnením tejto zmluvy v CRZ zo strany kupujúceho v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov, v spojení s § 5a zákona č. 211/2000 Z. z.
  3. Ktorákoľvek zmluvná strana je oprávnená písomne odstúpiť od tejto zmluvy v zmysle § 344 a nasl. Obchodného zákonníka. Zmluvné strany sa dohodli, že za podstatné porušenie zmluvných povinností budú považovať najmä:
     1. ak bude predávajúci v omeškaní s dodaním predmetu plnenia podľa čl. 3 ods. 1 tejto zmluvy a tento nedodá kupujúcemu ani v dodatočnej lehote, ktorá nesmie byť kratšia ako 15 dní od uplynutia pôvodnej dodacej lehoty uvedenej v čl. 5 ods. 1 tejto zmluvy,
     2. ak predávajúci neodstráni vady predmetu plnenia v lehote na vybavenie uvedenej v čl. 6 ods. 4 tejto zmluvy,
     3. ak kupujúci v rozpore s touto zmluvou bezdôvodne neprevezme predmet plnenia dodaný bez zjavných vád, a to ani do 30 dní od vyzvania predávajúcim.
  4. V prípade odstúpenia niektorej zmluvnej strany od tejto zmluvy, je toto odstúpenie voči druhej zmluvnej strane účinné dňom doručenia písomného oznámenia o odstúpení od tejto zmluvy na adresy uvedené v čl. 10 ods. 1 tejto zmluvy. Odstúpením od tejto zmluvy nie sú dotknuté nároky zmluvných strán na náhradu škody spôsobenej druhej zmluvnej strane, nároky na zaplatenie zmluvnej pokuty a nároky z titulu záruk poskytnutých predávajúcim kupujúcemu.
  5. Právne vzťahy osobitne neupravené touto zmluvou sa budú riadiť podľa príslušných ustanovení Obchodného zákonníka a ostatnými všeobecne záväznými právnymi predpismi platnými na území Slovenskej republiky.
  6. Zmluvné strany sa zaväzujú, že všetky prípadné spory vyplývajúce z plnenia tejto zmluvy budú riešiť prednostne rokovaniami o možnej dohode, inak v súlade s právnymi predpismi Slovenskej republiky. Na riešenie sporov sú príslušné súdy Slovenskej republiky.
  7. Neoddeliteľnou súčasťou tejto zmluvy sú:

Príloha č. 1 – Návrh na plnenie kritéria

Príloha č. 2 – Informácia o subdodávateľoch

Príloha č. 3 – Technická špecifikácia

* 1. Túto zmluvu je možné meniť alebo dopĺňať len písomne formou dodatkov k tejto zmluve, ak táto zmluva v konkrétnom prípade neurčuje inak.
  2. Predávajúci podpisom tejto zmluvy vylučuje aplikáciu svojich všeobecných obchodných podmienok   
     (ak existujú) na tento zmluvný vzťah.
  3. Táto zmluva je vyhotovená v piatich (5) rovnopisoch, z toho tri vyhotovenia pre kupujúceho a dve vyhotovenia  
      pre predávajúceho.

|  |  |
| --- | --- |
| V ............................, dňa ............................. | V Bratislave, dňa .............................. |
|  |  |
| **Za predávajúceho:** | **Za kupujúceho:** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ................. Mgr. Jozef Kiss, MA

........................ prezident finančnej správy